Úradný vestník L 253 , 21/10/1995 S. 0001 - 0002



Nariadenie Komisie (ES) č. 2458/95 z 19. októbra 1995 o zatrieďovaní určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 [1] z 23. júla 1987 o tarifnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením Komisie (ES) č. 1739/93, [2] a najmä na jeho článok 9, keďže s cieľom zabezpečiť jednotné uplatňovanie kombinovanej nomenklatúry, ktorá tvorí prílohu k uvedenému nariadeniu, je potrebné prijať opatrenia o zatrieďovaní tovaru uvedeného v prílohe k tomuto nariadeniu; keďže nariadenie (EHS) č. 2658/87 stanovilo všeobecné pravidlá výkladu kombinovanej nomenklatúry a tieto pravidlá sa taktiež vzťahujú na každú inú nomenklatúru, ktorá je na nej úplne alebo čiastočne založená alebo do nej dopĺňa ďalšie triedenie a ktorá je stanovená osobitnými ustanoveniami spoločenstva s cieľom uplatňovania colných alebo iných opatrení týkajúcich sa obchodu s tovarom; keďže podľa uvedených všeobecných pravidiel musí byť tovar opísaný v stĺpci 1 tabuľky v prílohe k tomuto nariadeniu zatriedený na základe odôvodnení v stĺpci 3 pod príslušné číselné znaky KN uvedené v stĺpci 2; keďže je vhodné, aby záväzné sadzobné informácie, ktoré vydávajú colné orgány členských štátov so zreteľom na zatriedenie tovaru do kombinovanej nomenklatúry a ktoré nie sú v súlade s ustanoveniami tohto nariadenia, mohol držiteľ používať podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva [3], počas troch mesiacov; keďže Sekcia pre colnú a štatistickú nomenklatúru nedodala Výboru pre colný kódex svoje stanovisko v termíne, ktorý stanovil jeho predseda, PRIJALA TOTO NARIADENIE: Článok 1 Tovar opísaný v stĺpci 1 tabuľky v prílohe sa v kombinovanej nomenklatúre zatrieďuje pod príslušné číselné znaky KN uvedené v stĺpci 2 tejto tabuľky. Článok 2 Záväzné sadzobné informácie, ktoré vydávajú colné orgány členských štátov a ktoré nie sú v súlade s ustanoveniami tohto nariadenia, sa môžu naďalej používať v súlade s ustanoveniami článku 12 ods. 6 nariadenia (EHS) č. 2913/92 počas troch mesiacov. Článok 3 Toto nariadenie nadobúda účinnosť 21. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19. októbra 1995 Za Komisiu Mario Monti člen Komisie [1] Ú. v. ES L 256, 7.9.1987, s. 1. [2] Ú. v. ES L 167, 21.7.1995, s. 7. [3] Ú. v. ES L 302, 19.10.1992, s. 1. -------------------------------------------------- PRÍLOHA Opis tovaru | Zatriedenie do číselného znaku KN | Odôvodnenie | (1) | (2) | (3) | Poťahy určené na trvalé pripevnenie k rámom a na výplň predných a zadných sedadiel motorových vozidiel, vyrobené z: sedadlo, ktorého povrch je hlavne z tkaniny zo syntetických vlákien (polyester) a plastov (PVC). Vo vnútri je pružný kovový drôt;operadlo, ktorého povrch je hlavne z tkaniny zo syntetických vlákien (polyester) a plastov (PVC). Vo vnútri sú:pásky s plastovými úchytkami,pryžový remienok,pružné kovové drôty;poťah pre opierku na hlavu, ktorého povrch je hlavne z tkaniny zo syntetických vlákien (polyester) a plastov (PVC).Na vnútornej strane je tkanina podložená tenkou vrstvou ľahčeného plastu potiahnutá polyamidovou sieťkou a plasty sú potiahnuté tkaninou z acrylových vlákien. | 94019080 | Zatriedenie je určené ustanoveniami všeobecných pravidiel 1 a 6 pre výklad kombinovanej nomenklatúry a znením číselných znakov KN 9401, 940190 a 94019080. Tieto poťahy by sa mali považovať za súčasť sedadiel číselných znakov KN 9401. | --------------------------------------------------